REFERAT FRA HOVEDSTYREMØTE I GRESVIK IF TORSDAG 9. MARS 2012

Tilstede: Kjetil Føreid, Eilev Pettersen, Freddy Magnussen, Morten Johannessen, Atle Dieseth, Svein Thoresen og Morten Helminsen (daglig leder)

Forfall: Jan Simensen og Ingrid M. Sandrud

SAKSOPPFØLGING

# Lite nytt om boligutbyggingsplanene i Trondalen utover at det er bestemt at det skal skje en støymåling langs Trondalsveien.

# Det jobbes videre både med de branntekniske tegningene for klubbhuset i Trondalen og GIF-guidens del 4 som omhandler barneidretten. På samme måte jobbes det fortløpende med «vasking» av medlemslistene.

# Et tillegg til beretningen i.f.m. foreningens 90 års-jubileum er skrevet, men mangler info om sportslige resultater.

ØKONOMI

Årets første måned ga et driftsunderskudd på 80.000 kroner, mens foreningens beholdning i øyeblikket er på drøye millionen. DL og kasserer jobber godt med å redusere foreningens reskontro-lister.

GRUPPENE

# Fotball har et godt lagledermøte. Enighet om at lagene skal prioritere deltagelse i cuper hos naboklubber i nærområdet. Gruppen mener det er viktig å øke komforten rundt treningsaktiviteter i likhet med trendene ellers i samfunnet og vil jobbe videre med ideen om en form for takoverbygging/letthall på grusbanen. Ellers sees det på muligheten for å søke offentlige tilskudd i forskjellige former. Fotball arrangerer Tine fotballskole første uke i sommerferien.

# Barneidrett (BIG) har hatt et trenerbytte på -04. Gruppen har ellers god aktivitet og «trøkk». BIG er klar til å snu seg fort rundt og arrangere skirenn i Trondalen hvis det kommer mer snø.

# Håndball har et lag i A-sluttspill (Jenter -99) og skal ellers arrangere semifinaler i B-sluttspill i Gressvikhallen. Lagene ser frem til å delta i tradisjonsrike Potatis cup i Sverige. Ellers har gruppen hatt folk både på trenerkurs og annen «utdanning».

ÅRSMØTET FOR 2011

Valgkomiteens leder Eilev Petttersen gjennomgikk valglisten foran årsmøtet. Svært mange av vervene er besatt, men det mangler fortsatt folk til svært viktige verv som hovedleder og BIG-leder.

INNKOMNE SAKER

Et innkommet forslag til årsmøtet diskutert, men besluttet ikke lagt frem. For øvrig foreslås det ingen økning i medlemskontingenten. I tråd med ny lovnorm legger hovedstyret selv frem forslag til sammensetning av valgkomite for neste periode.

EVENTUELT

# Leder innbød til diskusjon om et holdningsreglement ved reiser og turneringer i regi av foreningen. Et forslag legges frem senere.

# Idrettens nye lovnorm gjennomgått punkt for punkt med særlig vekt på det som er av forandringer siden forrige gang. Gresvik IF har noen utfordringer i forhold til enkelte punkter. Lovnormen skal gjennomgås og vedtas av årsmøtet og inntas deretter som en del av foreningens måldokument GIF-guiden.

# Et tilbud om å selge rabattkort fra Enjoy/bonusguiden sendes videre til faggruppene våre.

**NESTE MØTE FOR HOVEDSTYRETS MEDLEMMER ER ÅRSMØTET MANDAG 27. FEBRUAR DER MEDLEMMENE MØTER KLOKKEN 18, MENS SELVE ÅRSMØTET BEGYNNER EN HALV TIME SENERE. DET FØRSTE MØTET I DET NYE HOVEDSTYRET ER IFØLGE MØTEPLANEN TORSDAG 22. MARS.**

Gressvik, 10. februar 2012

Svein Thoresen, sekretær